**ΕΡΓΑΤΙΚΑ ΚΕΝΤΡΑ ΚΡΗΤΗΣ ΚΑΙ ΡΟΔΟΥ**

Χανιά, 03 / 04 / 2020

**ΠΡΟΣ:**

**-ΥΠΟΥΡΓΟ ΕΡΓΑΣΙΑΣ & ΚΟΙΝΩΝΙΚΩΝ ΥΠΟΘΕΣΕΩΝ**

**κ. ΒΡΟΥΤΣΗ ΓΙΑΝΝΗ**

**-ΥΠΟΥΡΓΟ ΟΙΚΟΝΟΜΙΚΩΝ**

**κ. ΣΤΑΪΚΟΥΡΑ ΧΡΗΣΤΟ**

-**ΥΠΟΥΡΓΟ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ**

**κ. ΑΔΩΝΗ ΓΕΩΡΓΙΑΔΗ**

**-ΥΠΟΥΡΓΟ ΤΟΥΡΙΣΜΟΥ**

**κ. ΘΕΟΧΑΡΗ ΧΑΡΗ**

**ΚΟΙΝΟΠΟΙΗΣΗ**

**-ΒΟΥΛΕΥΤΕΣ ΝΟΜΩΝ ΔΩΔ/ΣΟΥ ΚΑΙ ΚΡΗΤΗΣ**

**-ΜΜΕ**

Αξιότιμοι κ.Υπουργοί ,

Σε συνέχεια της επιστολής μας που εστάλη στις 20/03/2020, επανερχόμαστε με την παρούσα  λόγω του επείγοντος του θέματος, στα πλαίσια πάντα των από κοινού ενεργειών των Εργατικών Κέντρων Ρόδου και Κρήτης και σας ζητάμε να μεριμνήσετε ώστε να αποκατασταθεί η αδικία που έχει προκύψει μετά την εξαγγελία μέτρων προστασίας των εργαζομένων και ανέργων. Σας παρακαλούμε να συμπεριλάβετε στην κάλυψη των μέτρων προστασίας και τις παρακάτω κατηγορίες:

α) Ανέργους οι οποίοι δεν κατάφεραν να συμπληρώσουν τον απαραίτητο αριθμό ενσήμων το 2019, ώστε να μπορέσουν να ενταχθούν στο επίδομα ανεργίας.

β) Ανέργους που μπήκαν για πρώτη φορά το 2019 στην αγορά εργασίας και δεν είχαν δικαίωμα να μπουν στο επίδομα ανεργίας.

γ) Εργαζόμενους που συμπλήρωσαν παραπάνω από διακόσια τριάντα (230) ένσημα.

δ) Για όλους τους μακροχρόνια εγγεγραμμένους ανέργους στον Ο.Α.Ε.Δ.

ε) Ανέργους των οποίων η επιδότηση έληξε πριν το Δεκέμβριο του 2019.

Ευελπιστούμε ότι και αυτή τη φορά, η ανταπόκρισή σας θα είναι άμεση για την αποκατάσταση της αδικίας και την υλοποίηση του δίκαιου αιτήματός μας.

Είμαστε στη διάθεσή σας για οποιαδήποτε διευκρίνιση.

**Με εκτίμηση**

**ΤΑ ΕΡΓΑΤΙΚΑ ΚΕΝΤΡΑ**

**ΕΡΓΑΤΙΚΟ ΚΕΝΤΡΟ ΗΡΑΚΛΕΙΟΥ ΕΡΓΑΤΙΚΟ ΚΕΝΤΡΟ ΡΕΘΥΜΝΟΥ**

Ο ΠΡΟΕΔΡΟΣ Ο ΠΡΟΕΔΡΟΣ

ΒΟΡΓΙΑΣ ΣΤΕΛΙΟΣ ΛΙΟΛΑΚΗΣ ΓΙΩΡΓΟΣ

**ΕΡΓΑΤΙΚΟ ΚΕΝΤΡΟ ΧΑΝΙΩΝ ΕΡΓΑΤΙΚΟ ΚΕΝΤΡΟ ΛΑΣΙΘΙΟΥ**

Ο ΠΡΟΕΔΡΟΣ Ο ΠΡΟΕΔΡΟΣ

ΜΑΝΩΛΙΚΑΚΗΣ ΙΩΑΝΝΗΣ ΠΕΠΟΝΗΣ ΜΑΝΩΛΗΣ

**ΕΡΓΑΤΙΚΟ ΚΕΝΤΡΟ ΡΟΔΟΥ**

Ο ΠΡΟΕΔΡΟΣ

ΕΓΓΛΕΖΟΣ ΠΑΝΑΓΙΩΤΗΣ